Šiaurinis lipikas

Šiaurinis lipikas (Galium boreale) – raudinių (Rubiaceae) šeimos daugiametis augalas.

Rūšis paplitusi beveik visoje Europoje, Vakarų Sibire, Rytų Azijoje, Kaukaze, Turkijoje, Irane, Afganistane, Grenlandijoje, Aliaskoje, didžiojoje Kanados ir JAV dalyje.Galium boreale L., Kew Royal Botanic Gardens

Augalas 0,2–0,5 m aukščio. Lapai 2–8 mm pločio, 10–30 mm ilgio, linijiškai lancetiški. Žiedynas siauros piramidės pavidalo. Vaisiai apaugę šereliais, labai retai pliki. Žydi birželio–rugpjūčio mėnesiais.

Auga pievose, pamiškėse, retuose miškuose. Lietuvoje dažnas.

Šiaurinis lipikas pasižymi kvapiu šienu, todėl naudotas čiužiniams kimšti.„Galium boreale (northern bedstraw): Go Botany“. gobotany.nativeplanttrust.org.

 Šaltiniai 

Kategorija:Raudiniai